《岳祠送薛近贬官》
唐代·耿湋

枯松老柏仙山下，白帝祠堂枕古逵。迁客无辜祝史告，

神明有喜女巫知。遥思桂浦人空去，远过衡阳雁不随。

度岭梅花翻向北，回看不见树南枝。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。